Michael Lee Sparrow

**Michael Lee Jonathan Sparrow** (22. januar 104, T.Æ. – 164, T.Æ.) var en avalonsk bonde og bestefar til opprøreren Kent Sparrow. Han var gift med Abigail Waters, som han hadde fått sønnene Humphrey, Travis og Tristan, og datteren Lilla med.

## ***Biografi***

Michael Lee ble født av to bønder av uviss bakgrunn, og de første notatene om ham, kommer først når han flyttet til Derry og fikk seg jobb som tjener hos en adelig familie ved navn Waters. Michael begynte der som stallgutt i en alder av tolv, men steg langsomt i gradene; til slutt, som 31-åring, tok Michael over rollen som butler av huset. Som butler, hadde han overoppsyn med herskapet – men hans fokus lå ofte på én av husets døtre: lady Abigail Waters.

En butler har den høyeste stillingen i en husholdning, og nøkler til alle rommene. Hans motpart, oldfruen, hadde nøyaktig samme oppgave som ham, men hun var den eneste som hadde tillatelse til å entre kvinnens soveværelser – likedan med de kvinnelige tjenerne. Michael og Abigail utviklet derfor sitt forhold gjennom turene familien reiste på, og samtaler hvor de befant seg i samme rom, men også hvis hun kom ned på hans værelse. Med tid og stunder utviklet forholdet seg til noe større, og da Abigails far, lord Waters, døde sa hun fra seg sin fødselsrett over baroniet familien eide – og stillingen gikk videre til Abigails søster, Daphne. Moren gjorde derfor et inngrep i testamentet: Abigail ville kun arve en gård nord i Avalon.

Han og Abigail dro til gården hun hadde arvet, og giftet seg slik de fattige bøndene i området ville gjort: hatt en seremoni i kapellet for fattige i byen Feamath Peak, for så å ha feiring av ekteskapet på gården – med naboer og de familiemedlemmene som kunne og ville komme. På feiringen var det svært mange av naboene og Michael Lees familie som var tilstede – personer fra brudens slekt var ikke å se.

Omtrent ett år etter bryllupet satte ekteparet Sparrow en liten gutt til verden: Humphrey. Noen år senere kom Travis – som døde allerede som en femåring etter å ha falt ned i en brønn og druknet. Først fire år etter Travis' død kom gutten Tristan til verden. Tristan ble tatt godt vare på, og moren slapp ham ikke ut av synet. Hun ønsket seg allikevel fremdeles en datter, og dette fikk hun ved fødselen av datteren Lilla.

Et vesentlig spørsmål ved hver fødsel var hvilken trosretning barna skulle bli døpt inn i. Ulikt barnas far, som trodde på Oldtidsgudene og titanene, trodde Abigail på Elementvokterne. Derfor endte det alltid i hete diskusjoner om hvilken retning barna skulle døpes, men Abigail vant hver diskusjon.

Abigail døde av høy alder rundt 161 i Tredje Æra, og Michael Lee fulgte tre år etter – grunnet et slag.

## ***Trivia***

1. *Michael* er en latinsk skrivemåte av *Mixael* (Μιξαελ), en gresk form av det hebraiske navnet *Mikha'el* (מִיכָאֵל). Det første navneleddet er dannet av hebraiske *mihka*, «hvem er som», og det andre leddet av *el*, «Gud».
2. *Lee* er dannet av et etternavn med opprinnelse i gammelengelske *leah*, «lysning».
3. *Jonathan* er mannsnavn dannet av hebraiske *Jonathan*, «Jahve har gitt».
	* Man vet ikke Michaels fars navn, men man kan gjette seg til at Jonathan var hans navn – og at Michael bærer det videre.
	* Hvis Michael har blitt gitt navnet Jonathan, var det mest sannsynlig av moren – som ønsket å hedre ektemannen sin på noe vis.
4. *Sparrow* er det engelske ordet for fuglen spurv.
	* En spurv assosieres gjerne med ensomhet, begjær, fruktbarhet og lojalitet.
	* En spurv assosieres også med Afrodite.